פאולה רוזנברג

פאולה וייסמברג-רוזנברג (נולדה ב-15 בנובמבר 1976) היא נטורופתית שעוסקת בצמחי מרפא ובתחומים נוספים ברפואה האלטרנטיבית: פרחי באך וארומתרפיה. מנחה עם בעלה, ליאון רוזנברג, את התוכנית "פאולה וליאון" בקשת 12, והשתתפה בהנחיית העונה הראשונה של "בייק אוף ישראל". נולדה בלה פלאטה שבארגנטינה, למשפחה יהודית-אשכנזית מקומית בשם וייסמברג. בשנת 1982 עלתה עם משפחתה לישראל ממניעים ציוניים. את שירותה בצה"ל עשתה כקצינת חינוך בנח"ל. בשנת 2005, לאחר קריירה קצרה כעורכת דין, החליטה רוזנברג לזנוח את תחום המשפטים, ולעבור לעסוק בנטורופתיה. זאת, לאחר לימודי נטורופתיה במכללת רידמן לרפואה משלימה ואף לימודים מתקדמים. הנחתה את תוכנית הרדיו "שישי בבוקר" ברדיו תל אביב עם דליק ווליניץ. בעלת טור באתר האינטרנט mako. במהלך החודשים פברואר-מאי 2015 הגישה לצדו של בעלה, ליאון רוזנברג, את התוכנית "חשבון משותף", בשידורי קשת של ערוץ 2. מאוקטובר 2015 החלה להגיש לצדו של רוזנברג את תוכנית הבוקר "בוקר בריא" בשידורי קשת. מנובמבר 2015 עד ינואר 2016 הגישה במקביל את התוכנית "פאולה וליאון בשישי", לצדו של רוזנברג. בחודשים אפריל עד יוני 2016 הגישה לצדה של איה קרמרמן את העונה הראשונה של תוכנית המציאות "בייק אוף ישראל", בשידורי קשת. באוקטובר 2017 עברה התוכנית "בוקר בריא", בהגשתה ובהגשת ליאון בעלה, מיתוג מחודש לקראת המעבר של קשת לערוץ 12, ונקראה בשם "פאולה וליאון". התוכנית משודרת בימי חול, בשעה 9:00 אחרי "חדשות הבוקר", ועוסקת במגוון נושאים שמחוץ לחדשות, העוסקים לא רק בענייני בריאות לעומת "בוקר בריא". לרוזנברג קליניקה טיפולית של רפואה אלטרנטיבית ומשלימה, שבמסגרתה היא מרצה בתחום הנטורופתיה ברחבי הארץ והעולם, ומנחה סדנאות לאורח חיים בריא, כגון ניקוי רעלים מהגוף. בנוסף, היא נטורופתית שעוסקת בצמחי מרפא ובתחומים נוספים ברפואה האלטרנטיבית: פרחי באך וארומתרפיה. פאולה מגישה שני פודקאסטים ברשת "עושים היסטוריה": את הפודקאסט "יחסינו לאן" בנושא זוגיות היא מגישה יחד עם בעלה ליאון רוזנברג מאז יוני 2019, ואת הפודקאסט "בריאה ומאושרת",, שמתפרסם באופן יומי ועוסק באורח חיים בריא, היא מגישה מאז דצמבר 2021. כמו כן, היא בעלת טור שבועי ב"ישראל היום". בשנת 2019 שיחקה בסדרת הטלוויזיה המוקומנטרית מצולמים את "הילה ברדה" כפרודתו של לירון ברדה שגילם אסי ישראלוף. רוזנברג נשואה בשנית. בעלה הוא מגיש הטלוויזיה והשחקן ליאון רוזנברג, ולזוג שתי בנות. בנותיה, שילה וארבל, השתתפו בעונה השלישית של סליחה על השאלה ילדים בפרק "ילדים של מפורסמים" שמשודרת בכאן חינוכית. התגוררו בהוד השרון. בעקבות מלחמת חרבות ברזל שהקפיאה את התוכנית פאולה וליאון עברה המשפחה לקפריסין. "חשבון משותף" (ערוץ 2, קשת) - מנחת התוכנית (לצד ליאון רוזנברג) "בוקר בריא" (ערוץ 2, קשת) - תוכנית בוקר על בריאות, תזונה, צרכנות והורות "פאולה וליאון בשישי" (ערוץ 2, קשת) - מנחת התוכנית (לצד ליאון רוזנברג) "בייק אוף ישראל" (ערוץ 2, קשת) - מנחת התוכנית (לצד איה קרמרמן) "פאולה וליאון" (קשת 12) - מנחת התוכנית (לצד ליאון רוזנברג) "שישי בבוקר" (רדיו תל אביב) - מנחת התוכנית (לצד דליק ווליניץ) "יחסינו לאן" (עושים היסטוריה) - מנחת התוכנית (לצד ליאון רוזנברג). "בריאה ומאושרת" (עושים היסטוריה) - מנחת התוכנית. מדיה וקבצים בנושא פאולה רוזנברג בוויקישיתוף אתר האינטרנט הרשמי של פאולה רוזנברג פאולה רוזנברג, ברשת החברתית אינסטגרם פאולה רוזנברג, במיזם "אישים" לתיעוד היצירה הישראלית פאולה רוזנברג, במסד הנתונים הקולנועיים IMDb (באנגלית) "חיים וטעים" הטור של פאולה רוזנברג, באתר mako הכתבות של פאולה רוזנברג, באתר סלונה "בוקר בריא" עם פאולה וליאון רוזנברג באתר makoTV אורלי מירקין, ‏פאולה רוזנברג: "כשאני מכבה את הילדה המתלהבת שבתוכי, אני מתחילה למות פיזית", באתר ‏מאקו‏, 28 ביולי 2015 הדס בשן, ‏"סליחה, אבל אני לא ברבי מפורצלן", באתר ‏מאקו‏, 4 במאי 2016 פאולה רוזנברג: שום דבר בחיים שלי לא השגתי בפוקס, באתר onlife,‏ 6 בספטמבר 2016 רתם איזק, ‏"לליאון ולי יש דיבור על הדפיקויות שלנו בהארדקור. יש לנו קשר חשוף ועירום", באתר ‏מאקו‏, 27 ביוני 2019 פאולה רוזנברג, פחד מוות: התקופה המלחיצה של פאולה רוזנברג, באתר ישראל היום, 11 באוגוסט 2022 רוני ודנאי, פאולה רוזנברג: "יש לי מלא עוקבות חרדיות בעילום שם", באתר את, 7 בספטמבר 2023 פאולה רוזנברג, למורה מכיתה א' שהשפילה אותה מול כל הכיתה, באתר Xnet‏, 5 באפריל 2018; במקור, מתוך "לאשה" אנשים עם פאולה רוזנברג, באתר אנשים, ‏28 ביולי 2019 יחסינו לאן - פודקאסט על זוגיות עם פאולה וליאון, באתר רשת עושים היסטוריה בריאה ומאושרת, באתר רשת עושים היסטוריה כאן חינוכית (2022-03-17), סליחה על השאלה ילדים 3 | ילדים של מפורסמים, נבדק ב-2024-06-10 זגה, בר (2024-07-13). "פאולה רוזנברג: "ישראלים הם הפראיירים הכי גדולים. אני עובדת 14 שעות ביום, ומשלמת חמישים אחוז מיסים למטרות שלפעמים פועלות נגדי"". Ynet. נבדק ב-2024-09-01. יחסינו לאן דף הפודקאסט